Source: http://birosag.hu/media/aktualis/korszerusodott-tiszafuredi-jarasbirosag-epulete
Timestamp: 2018-01-19 13:46:32
Document Index: 25170799

Matched Legal Cases: ['bíróság ', 'BÍRÓSÁG\n', 'bíróság ', 'bíróság ', 'bíróság ', 'bíróság ']

Korszerűsödött a Tiszafüredi Járásbíróság épülete | BÍRÓSÁG
Korszerűsödött a Tiszafüredi Járásbíróság épülete
2015. már. 20. - 08:59, OBH-Sajto5
Az Országos Bírósági Hivatal Elnöke által 2014-en kiírt pályázaton, a felújítási keretből elnyert anyagi források felhasználásával, a Tiszafüredi Járásbíróságon jelentős beruházás megvalósítására került sor.
A bíróság épületén – mely az 1940-es években épült – teljes külső nyílászáró csere történt. A kivitelező tiszafüredi székhelyű gazdasági társaság volt. A tényleges munkálatok 2015. január 29-től 2015. március 13.-ig folytak. Ezen idő alatt a bíróság munkáját zavartalanul végezhette.
A projekt műszaki átadása 2015. március 13-án megtörtént.
A bíróság dolgozói elégedettséggel fogadták a mai kor követelményei szerint elkészült beruházás eredményét. Az igényesen kivitelezett nyílászárók révén megjelenésében is megújult a patinás épület, amely a belváros arculatának egyik meghatározó közintézménye.